**Jakson 5 alkuaine** on alkuaine, joka sijaitsee *jaksollisen järjestelmän* viidennessä jaksossa. Viides jakso sisältää 18 alkuainetta, alkaen rubidiumista ja päättyen ksenoniin.

Ominaisuudet
------------

Viidennen ryhmän alkuaineista ovat metalleja muut paitsi antimoni ja telluuri, jotka ovat puolimetalleja, sekä epämetallit jodi ja ksenon.

Kaikilla muilla viidennen jakson alkuaineilla paitsi teknetiumilla on ainakin yksi vakaa isotooppi, tinalla peräti kymmenen. Luonnossa useimmat viidennen jakson alkuaineet ovat melko harvinaisia. Epävakaata teknetiumia maapallolta ei ole löydetty luonnosta lainkaan, mutta keinotekoisesti sitä on pystytty valmistamaan.

Vain harvoilla tämän jakson alkuaineilla tiedetään olevan biologista merkitystä. Jodi on tärkeä kilpirauhashormonin ainesosana.
Myös molybdeeni on tärkeä hivenaine. Muista tämän jakson alkuaineista varsinkin kadmium ja antimoni ovat hyvin myrkyllisiä.

Viidennen jakson alkuaineista hopea, tina ja antimoni ovat olleet tunnettuja jo esihistoriallisena aikana. Yttrium, zirkonium, molybdeeni ja telluuri löydettiin 1700-luvun lopulla, muut tämän jakson alkuaineet 1800-luvulla paitsi teknetium, jota valmistettiin ensimmäisen kerran vuonna 1934.

Jakson alkuaineet
-----------------

Rubidiumin elektronikonfiguraatio on 2, 8, 18, 8, 1.rubidiumStrontiumin elektronikonfiguraatio on 2, 8, 18, 8, 2.strontiumYttriumin elektronikonfiguraatio on 2, 8, 18, 9, 2.yttriumZirkoniumin elektronikonfiguraatio on 2, 8, 18, 10, 2.zirkoniumNiobiumin elektronikonfiguraatio on 2, 8, 18, 12, 2.niobiumMolybdeenin elektronikonfiguraatio on 2, 8, 18, 13, 1.molybdeeniTeknetiumin elektronikonfiguraatio on 2, 8, 18, 13, 2.teknetiumRuteniumin elektronikonfiguraatio on 2, 8, 18, 15, 1.ruteniumRodiumin elektronikonfiguraatio on 2, 8, 18, 16, 1.rodium

Palladiumin elektronikonfiguraatio on 2, 8, 18, 18.palladiumHopean elektronikonfiguraatio on 2, 8, 18, 18, 1.hopeaKadmiumin elektronikonfiguraatio on 2, 8, 18, 18, 2.kadmiumIndiumin elektronikonfiguraatio on 2, 8, 18, 18, 3.indiumTinan elektronikonfiguraatio on 2, 8, 18, 18, 4.tinaAntimonin elektronikonfiguraatio on 2, 8, 18, 18, 5.antimoniTelluurin elektronikonfiguraatio on 2, 8, 18, 18, 6.telluuriJodin elektronikonfiguraatio on 2, 8, 18, 18, 7.jodiKsenonin elektronikonfiguraatio on 2, 8, 18, 18, 8.ksenon

Luettelo ominaisuuksista
------------------------

|  |  |  |
| --- | --- | --- |
| **Alkuaine** | **Ryhmä** | **Elektronikonfiguraatio** |
| 37 | **Rb** | rubidium | alkalimetalli | [Kr] 5s1 |
| 38 | **Sr** | strontium | maa-alkalimetalli | [Kr] 5s2 |
| 39 | **Y** | yttrium | siirtymämetalli | [Kr] 4d1 5s2 |
| 40 | **Zr** | zirkonium | siirtymämetalli | [Kr] 4d2 5s2 |
| 41 | **Nb** | niobium | siirtymämetalli | [Kr] 4d4 5s1 (\*) |
| 42 | **Mo** | molybdeeni | siirtymämetalli | [Kr] 4d5 5s1 (\*) |
| 43 | **Tc** | teknetium | siirtymämetalli | [Kr] 4d5 5s1 (\*) |
| 44 | **Ru** | rutenium | siirtymämetalli | [Kr] 4d7 5s1 (\*) |
| 45 | **Rh** | rodium | siirtymämetalli | [Kr] 4d8 5s1 (\*) |
| 46 | **Pd** | palladium | siirtymämetalli | [Kr] 4d10 (\*) |
| 47 | **Ag** | hopea | siirtymämetalli | [Kr] 4d10 5s1 (\*) |
| 48 | **Cd** | kadmium | siirtymämetalli | [Kr] 4d10 5s2 |
| 49 | **In** | indium | metalli | [Kr] 4d10 5s2 5p1 |
| 50 | **Sn** | tina | metalli | [Kr] 4d10 5s2 5p2 |
| 51 | **Sb** | antimoni | puolimetalli | [Kr] 4d10 5s2 5p3 |
| 52 | **Te** | telluuri | puolimetalli | [Kr] 4d10 5s2 5p4 |
| 53 | **I** | jodi | halogeeni | [Kr] 4d10 5s2 5p5 |
| 54 | **Xe** | ksenon | jalokaasu | [Kr] 4d10 5s2 5p6 |

(\*) Poikkeus Madelungin säännöstä

Lähteet
-------

1. ↑  List of Elements of the Periodic Table – Sorted by Abundance in Earth's crust Israel Science and Technology. Viitattu 14.8.2012.
2. ↑  Jodidi (jodi) Terveyden ja hyvinvoinnin laitos.  Arkistoitu 24.6.2013. Viitattu 24.8.2013.
3. ↑  Molybdeeni, unohdettu hivenaine Suomen Terveystaito.  Arkistoitu 18.10.2009. Viitattu 24.8.2013.
4. ↑  *Otavan iso Fokus, 1. osa (A–El)*, s. 132–134, art. Alkuaine. Otava, 1973. ISBN 951-1-00273-2.